CELEX: E2016C0139
Language: hr
Date: 2016-06-28 00:00:00
Title: Odluka Nadzornog tijela EFTA-e br. 139/16/COL od 28. lipnja 2016. o odobrenju Norveškoj da, za zračnog prijevoznika Widerøes Flyselskap AS, odstupi od Uredbe (EZ) br. 216/2008 Europskog parlamenta i Vijeća u pogledu odredbe o ograničenju vremena letenja [2016/2014]

17.11.2016   
            
            
               HR
            
            
               Službeni list Europske unije
            
            
               L 310/87
            
         ODLUKA NADZORNOG TIJELA EFTA-e
   br. 139/16/COL
   od 28. lipnja 2016.
   o odobrenju Norveškoj da, za zračnog prijevoznika Widerøes Flyselskap AS, odstupi od Uredbe (EZ) br. 216/2008 Europskog parlamenta i Vijeća u pogledu odredbe o ograničenju vremena letenja [2016/2014]
   NADZORNO TIJELO EFTA-e,
   
      Uzimajući u obzir Akt naveden u točki 66.n Priloga XIII. Sporazumu o EGP-u,
      
         Uredba (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ
          (1), kako je izmijenjen (Akt),
      kako je prilagođen Sporazumu o EGP-u njegovim Protokolom 1., a posebno člankom 14. stavkom 7. Akta,
   
   uzimajući u obzir mišljenje Odbora za promet EFTA-e doneseno 10. lipnja 2016.,
   uzimajući u obzir Odluku 103/13/COL Nadzornog tijela EFTA-e („Tijelo”) od 13. ožujka 2013., kojom se član Kolegija s posebnom odgovornošću za promet ovlašćuje za donošenje određenih odluka i mjera (dokument br. 578349),
   budući da:
   Norveška je obavijestila Nadzorno tijelo EFTA-e („Tijelo”) i Europsku agenciju za sigurnost zračnog prometa („Agencija”) o svojoj namjeri da zračnom prijevozniku Widerøes Flyselskap AS odobri odstupanje od odredbi ORO.FTL.210 točke (a) Priloga III. Uredbi Komisije (EU) br. 965/2012 (2) u pogledu maksimalnog ukupnog broja sati koje član posade može provesti na dužnosti u bilo kojih 7, 14 ili 28 uzastopnih dana, time što će odobriti pojedinačne specifikacijske sheme trajanja leta tog zračnog prijevoznika.
   Shema koju je predložio zračni prijevoznik opisuje se kako slijedi:
   
                
            
            
               Ukupan broj sati dužnosti člana posade ne smije prelaziti:
               
                           1.
                        
                        
                           70 sati dužnosti koji mogu biti raspoređeni u bilo kojih sedam uzastopnih dana unutar bilo kojeg perioda od 14 uzastopnih dana (umjesto 60 sati dužnosti);
                        
                     
                           2.
                        
                        
                           90 sati dužnosti u 14 uzastopnih dana (umjesto 110 sati dužnosti);
                        
                     
                           3.
                        
                        
                           180 sati dužnosti u 28 uzastopnih dana (umjesto 190 sati dužnosti), raspoređenih što je ravnomjernije moguće tijekom tog razdoblja.
                        
                     
         Predloženi sustav rasporeda osoblja (7 dana dužnosti/7 slobodnih dana) za pilote i kabinsko osoblje potječe iz letačkih operacija tog zračnog prijevoznika do i od regionalnih zračnih luka u Norveškoj i iz činjenice da njegovi članovi posada putuju od svojih prebivališta do domaćih baza.
   Na temelju procjene Europske agencije za sigurnost zračnog prometa, Tijelo zaključuje da bi ta varijacija mogla osigurati razinu sigurnosti jednaku onoj koja se osigurava primjenom ORO.FLT.210 točke (a) Priloga III. Uredbi (EU) br. 965/2012. uz uvjet da se ispune zahtjevi opisani u Prilogu te da se poduzmu mjere za ublažavanje rizika koje je zračni prijevoznik predložio, navedene u dopisu Norveške od 9. prosinca 2015.
   Mjere predviđene ovom Odlukom u skladu su s mišljenjem Odbora za promet EFTA-e.
   DONIJELO JE OVU ODLUKU:
   Članak 1.
   Norveška može izdati odobrenje za odstupanje od ORO.FTL.210 točke (a) Priloga III. Uredbi (EU) br. 965/2012., kojim će ovlastiti zračnog prijevoznika Widerøes Flyselskap AS da primijeni sljedeće pojedinačne specifikacijske sheme trajanja leta:
   
                
            
            
               Ukupan broj sati dužnosti člana posade ne smije prelaziti:
               
                           i.
                        
                        
                           70 sati dužnosti u bilo kojih sedam uzastopnih dana unutar bilo kojeg perioda od 14 uzastopnih dana;
                        
                     
                           ii.
                        
                        
                           90 sati dužnosti u bilo kojih 14 uzastopnih dana; i
                        
                     
                           iii.
                        
                        
                           180 sati dužnosti u bilo kojih 28 uzastopnih dana, raspoređenih što je ravnomjernije moguće tijekom tog razdoblja.
                        
                     
         uz uvjet da su zahtjevi opisani u Prilogu ispunjeni i da se mjere za ublažavanje rizika navedene u dopisu Norveške od 9. prosinca 2015. provode.
   Članak 2.
   Sve članice EFTA-e imaju pravo primijeniti iste mjere iz članka 1., kako je navedeno u Prilogu ovoj Odluci, i podliježu obvezi obavješćivanja utvrđenoj u članku 14. stavku 6. Akta.
   Članak 3.
   Ova je Odluka upućena Kraljevini Norveškoj. Vjerodostojna je inačica na engleskom jeziku.
   Članak 4.
   O ovoj su Odluci obaviještene Kraljevina Norveška, Republika Island i Kneževina Lihtenštajn.
   
      Sastavljeno u Bruxellesu 28. lipnja 2016.
      
         
            Za Nadzorno tijelo EFTA-e
         
         Helga JÓNSDÓTTIR
         
            Članica kolegija
         
         Carsten ZATSCHLER
         
            Direktor
         
      
   
   
      (1)  SL L 79, 19.3.2008., str. 1.
   
   
      (2)  Akt iz točke 66.nf Priloga XIII. Sporazumu o EGP-u (Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.), kako je izmijenjen) kako je prilagođen Sporazumu o EGP-u njegovim Protokolom 1.
   
      PRILOG
      
         UVJETI POVEZANI S PRIMJENOM ODSTUPANJA
      
      
                  i.
               
               
                  Operator je dužan utvrditi, provoditi i održavati Upravljanje rizikom od umora (FRM) u skladu s ORO.FTL.120 Priloga III. Uredbi (EU) br. 965/2012. i kontinuirano pratiti učinkovitost predloženih mjera za ublažavanje rizika. Norveško tijelo za civilno zrakoplovstvo dužno je odobriti FRM najkasnije do 1. siječnja 2017.
               
            
                  ii.
               
               
                  Operator je dužan ostvariti ključne etape plana provedbe FRM-a koji je dostavio Norveškom tijelu za civilno zrakoplovstvo u svom zahtjevu za odstupanje.
               
            
                  iii.
               
               
                  Operator je dužan dostavljati Norveškom tijelu za civilno zrakoplovstvo podatke o provjerama prilagođenih elemenata svoje specifikacijske sheme trajanja leta (npr. podatke o vremenu javljanja na dužnost i o dužnosti poslije leta), osobito kad utječu na raspoloživo vrijeme za odmor.
               
            
                  iv.
               
               
                  Operator je dužan uključiti praćenje trenda važnih događaja na temelju Sustava za praćenje podataka o letu (FDM) kao okidač za daljnju istragu u svojim reaktivnim procesima FRM-a.
               
            
                  v.
               
               
                  Operator je unutar prvih 24 mjeseca nakon odobrenja odstupanja dužan pokazati da se njegov sustav izvješćivanja o umoru razvija prema proaktivnijoj fazi. Ključne etape evaluacije operatorova sustava izvješćivanja o umoru uključene su u sveobuhvatni program nadzora nad operatorom.
               
            
                  vi.
               
               
                  Tijekom prvih 24 mjeseca nakon odobrenja odstupanja, Norveško tijelo za civilno zrakoplovstvo dužno je podrobno i kontinuirano pratiti kako operatorov proces jamstva sigurnosti u okviru FRM-a prepoznaje i ublažava potencijalne faktore rizika za nastajanje umora. Nakon toga, Norveško tijelo za civilno zrakoplovstvo dužno je pratiti učinkovitost operatorova FRM-a u sklopu svojih aktivnosti kontinuiranog nadzora.
               
            
                  vii.
               
               
                  Norveško tijelo za civilno zrakoplovstvo dužno je osigurati provođenje primjerene neovisne znanstvene evaluacije učinaka odobrenog odstupanja unutar 24 mjeseca nakon izdavanja odobrenja. Ono je dužno analizirati podatke o umoru kabinskog i letačkog osoblja, uključujući najmanje dva izvora objektivnih podataka (npr. test psiho-motoričke budnosti (PVT), aktigrafija) kako bi se provjerila učinkovitost predloženih mjera za ublažavanje rizika, što mora uključivati barem sljedeće:
                  
                              —
                           
                           
                              učinke kumulativnog umora od velikog radnog opterećenja iz velikog broja sektora, i
                           
                        
                              —
                           
                           
                              učinak upotrebe prekovremenog rada na kumulativni umor kako bi se pružilo dokaze s ciljem definiranja učinkovitog preskriptivnog ograničenja upotrebe prekovremenog rada.
                           
                        U okviru te evaluacije procjenjuju se učinci najmanje četiri uzastopna ciklusa dužnosti i odmora tijekom razdoblja rada s vršnim opterećenjem, u režimu rada prema odobrenom odstupanju, i u obzir se uzimaju nalazi operatorova FRM-a, svi znanstveni podatci i regulatorni okvir raspoloživ u tom trenutku.
               
            
                  viii.
               
               
                  Izvješće o učincima odobrenog odstupanja zajedno s evaluacijom iz članka vii., predočava se Tijelu i Agenciji u roku od 2 godine nakon primjene odstupanja.
               
            
                  ix.
               
               
                  Nadzorno tijelo EFTA-e, uz pomoć Europske agencije za sigurnost zračnog prometa, dužno je preispitati odobreno odstupanje s obzirom na prethodno navedeno izvješće i evaluaciju i zadržava pravo promijeniti, suspendirati ili povući odobrenje odstupanja ako ocijeni da bi to bilo svrhovito s obzirom na dokaze dostupne u toj fazi.